gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3865, del 26-10-2000 (2000/8538)

ACORD de 17 de octubre de 2000, del Govern Valencià, pel qual es nomena auditor de l'Institut Valencià d'Habitatge, SA, per a l'exercici 2000.
----------------------------------------------------------------------------------------------------------------------------------------------

### Dades del document

Número de DOGV
:   3865

Data del DOGV
:   26-10-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/8538


Organisme emissor
:   Institut Valencià d'Habitatge, SA

Tipus de document
:   Acord

ACORD de 17 de octubre de 2000, del Govern Valencià, pel qual es nomena auditor de l'Institut Valencià d'Habitatge, SA, per a l'exercici 2000. [2000/X8538]
  
El Govern Valencià, en la reunió del dia 17 d'octubre de 2000, adoptà l'acord següent:
  
El Govern Valencià, reunit a Valencia el dia 17 d'octubre de 2000, com a Junta Universal d'Accionistes de l'Institut Valencià d'Habitatge, SA, accepta els punts següents com a ordre del dia de la reunió:
  
1r. Nomenament com a auditora de l'Institut Valencià d'Habitatge, SA, per a l'exercici 2000, de l'entitat Audihispana.
  
2n. Autorització al president del Consell d'Administració per a la protocol·lització i inscripció de l'acord.
  
En tractar-se d'una empresa pública de la Generalitat Valenciana i ser aquesta l'únic soci, es troben presents tots els accionistes de la societat.
  
El Govern Valencià, després de la deliberació oportuna i en no haver-hi intervencions de les quals se sol·licita la constància, en qualitat de Junta Universal d'Accionistes de l'Institut Valencià d'Habitatge, SA, a la vista de la resolució de l'expedient instruït per a la contractació dels serveis de col·laboració en treballs d'auditoria amb la Intervenció General de la Generalitat Valenciana, dictada pel conseller d'Economia i Hisenda el 8 de setembre de 1999,
  
acorda
  
Primer
  
Nomenar auditora de l'Institut Valencià d'Habitatge, SA, per a l'exercici 2000, l'entitat Audihispana, inscrita en el Registre Oficial d'Auditors de Comptes (ROAC) amb el número 231-IACJCE, número 411, i inscrita en el Registre Mercantil de Barcelona, tom 5.842, llibre 5.139, secció 2a, foli 142, full 68719, inscripció 1a, CIF número Q70432536, i domicili en l'avinguda d'Aragó, 12, entresòl, 46743 València.
  
Segon
  
Autoritzar el president del Consell d'Administració per a la realització de tots els actes necessaris per a l'execució de l'anterior punt de l'ordre del dia, atorgant per a això, si és el cas, les escriptures públiques corresponents i instant-ne la inscripció en el Registre Mercantil.
  
No havent-s'hi debatut més assumptes que els consignats en l'ordre del dia, s'aprova la present acta de la Junta Universal d'Accionistes de l'Institut Valencià d'Habitatge, SA.
  
El present acord serà publicat en el Diari Oficial de la Generalitat Valenciana.
  
València, 17 d'octubre de 2000
  
El conseller secretari del Govern Valencià,
Diari Oficial de la Generalitat Valenciana


Sumari del DOGV 3744, del 08-05-2000 (2000/3410)

Expedient número 2000/ECON01/4. Adjudicació de l'assistència tècnica per a la implantació del SERVEF (Servei Valencià d'Ocupació i Formació).
---------------------------------------------------------------------------------------------------------------------------------------------

### Dades del document

Número de DOGV
:   3744

Data del DOGV
:   08-05-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/3410


Data del document
:   28-04-2000

Organisme emissor
:   Conselleria d'Ocupació

Tipus de document
:   Resolució

Descriptors 

:   * adjudicació de contracte administratiu

Expedient número 2000/ECON01/4. Adjudicació de l'assistència tècnica per a la implantació del SERVEF (Servei Valencià d'Ocupació i Formació). [2000/M3410]
  
En compliment del que disposa l'article 94, apartat 2n, de la Llei 13/1995, de 18 de maig, de Contractes de les Administracions Públiques, desplegat pel Reial Decret 390/96, d'1 de març, es fa pública l'adjudicació següent:
  
1. Entitat adjudicadora
  
a) Organisme: Conselleria d'Ocupació.
  
b) Dependència: Servei de Gestió i Programació Econòmica. Secció de Contractació.
  
c) Número de l'expedient: 2000/ECON01/4.
  
2. Objecte del contracte
  
a) Tipus de contracte: servicis.
  
b)Descripció de l'objecte: assistència tècnica per a la implantació del SERVEF (Servei Valencià d'Ocupació i Formació).
  
c) Butlletí o diari oficial: Diari Oficial de la Generalitat Valenciana.
  
3. Tramitació, procediment i forma d'adjudicació
  
a) Tramitació: urgent.
  
b) Forma: procediment negociat sense publicitat ni concurrència.
  
4. Pressupost base de licitació
  
Import total: cent noranta-nou milions cinc-centes mil pessetes (919.243.524 PTA), IVA inclòs.
  
5. Adjudicació
  
a) Data: 14 d'abril de 2000.
  
b) Contractista: STE Consulting SA.
  
c) Nacionalitat: espanyola.
  
d) Import d'adjudicació: cent noranta-nou milions cinc-centes mil pessetes (803.024.008 PTA), IVA inclós.
Diari Oficial de la Generalitat Valenciana


Sumari del DOGV 3669, del 19-01-2000 (1999/10764)

RESOLUCIÓ de 14 de desembre de 1999, de l’Institut Valencià de Finances, per la qual s’adjudiquen pagarés de la Generalitat Valenciana corresponents a la subhasta número 350, emissió 15 de desembre de 1999.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3669

Data del DOGV
:   19-01-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10511


Organisme emissor
:   Institut Valencià de Finances

Tipus de document
:   Resolució

RESOLUCIÓ de 14 de desembre de 1999, de l'Institut Valencià de Finances, per la qual s'adjudiquen pagarés de la Generalitat Valenciana corresponents a la subhasta número 350, emissió 15 de desembre de 1999. [1999/M10928]
  
La subhasta número 350 de pagarés de la Generalitat Valenciana ha estat convocada el passat dia 1de desembre de 1999, i sent el dia d'emissió el 15 de desembre de 1999, l'Institut Valencià de Finances, en virtut del que estableix el conveni de col·laboració del Programa d'Emissió de Pagarés de la Generalitat Valenciana, i d'acord amb la normativa vigent, resol:
  
Primer
  
Adjudicar els imports per terminis a les entitats i al tram minorista segons l'annex I d'aquesta resolució.
  
Segon
  
Els tipus marginals, mitjans ponderats i mínims per als diferents terminis són els que figuren en l'annex II d'aquesta resolució.
  
Tercer
  
La quantitat que han d'ingressar les entitats i el tram minorista, i els interessos corresponents s'especifiquen en l'annex III.
  
València, 14 de desembre de 1999.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3863, del 24-10-2000 (2000/8395)

Informació pública del programa per al desenvolupament de l'actuació integrada de la unitat d'execució Ronda Sud.
-----------------------------------------------------------------------------------------------------------------

### Dades del document

Número de DOGV
:   3863

Data del DOGV
:   24-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8395


Organisme emissor
:   Ajuntament d'Alginet

Tipus de document
:   Anunci

Informació pública del programa per al desenvolupament de l'actuació integrada de la unitat d'execució Ronda Sud. [2000/X8395]
  
L'Ajuntament d'Alginet amb aquest escrit assabenta tots els possibles interessats o afectats:
  
1. Que l'Ajuntament ha elaborat d'ofici un programa que inclou proposta de delimitació de la unitat d'execució i el projecte d'urbanització per al desenvolupament de l'actuació integrada de la unitat d'execució denominada Ronda Sud, delimitada dins el sector de sòl urbà d'ús residencial segons el Pla General d'Alginet.
  
2. Que aquests projectes es troben dipositats a disposició del públic a l'Ajuntament d'Alginet.
  
3. Que es publicaran, al periòdic Levante i el Diari Oficial de la Generalitat Valenciana, els anuncis d'exposició al públic durant el termini de vint dies, comptador a partir de l'endemà de l'aparició d'aquest anunci en el DOGV, perquè qualsevol persona física o jurídica puga examinar-los i presentar-hi les al·legacions o reclamacions que considere adients.
Diari Oficial de la Generalitat Valenciana


Sumari del DOGV 3762, del 01-06-2000 (2000/4052)

Rotlle d'apel·lació número 11/2000. Cèdula de notificació.
----------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/4052


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 11/2000. Cèdula de notificació. [2000/Q4052]
  
La Secció Sisena de l'Audiència Provincial de València ha dictat, en el rotlle d'apel·lació número 11/2000, la sentència que té l'encapçalament i la part dispositiva que es diu tot seguit:
  
«Audiència Provincial de València
  
Secció Sisena
  
Sentència número 365
  
- President: Vicente Ortega Llorca
  
- Magistrats:
  
· Ana Pérez Tórtola
  
· Purificación Martorell Zulueta
  
València, 17 d'abril de 2000
  
La Secció Sisena de l'Audiència Provincial de València, integrada per les persones anotades al marge, sent-ne ponent Purificación Martorell Zulueta, ha vist el rotlle d'apel·lació esmentat abans contra la sentència de 30 de juliol de 1999, dictada en actuacions de judici de menor quantia 110/1999, del Jutjat de Primera Instància número 3 de Carlet (València), en el que ha sigut part apel·lant Pollos Dolz, SA, representat pel procurador dels tribunals Bernardo Borrás Hervás, sota la direcció lletrada d'Agustín Ferrer Olaso i part apel·lada, Distribuciones Disporyce, SL.
  
En nom del rei, i per l'autoritat que ens confereix la Constitució aprovada pel poble espanyol.
  
Decisió
  
Primer
  
Estimar el recurs d'apel·lació formulat per Pollos Dolz, SL, contra la sentència de 30 de juliol de 1999.
  
Segon
  
Revocar la resolució expressada en el sentit d'imposar les costes causades en la primera instància a la part demandada violada.
  
Tercer
  
Pel que fa a les costes processals de l'apel·lació, cada part suportarà les causades a instància seua i les comuns a mitges.
  
I, quan pertoque, retorneu al jutjat de procedència les actuacions originals, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem.
  
No s'hi pot interposar recurs de cassació».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Distribuciones Disporyce, SL.
Diari Oficial de la Generalitat Valenciana


Sumari del DOGV 3732, del 17-04-2000 (2000/3087)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   3732

Data del DOGV
:   17-04-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3087


Organisme emissor
:   Caja Rural de Alicante, SCOOP Crèd.

Tipus de document
:   Anunci

Informació pública de la convocatòria d'Assemblea General ordinària. [2000/Q3087]
  
El Consell Rector d'aquesta Caja Rural de Alicante, en la sessió del dia 27 de març de 2000, ha acordat convocar Assemblea General ordinària per al proper dia 2 de maig de 2000, a les 10.00 hores en primera convocatòria i a les 10.30 hores en segona convocatòria, la qual es farà a les sales de l'Hotel Meliá d'Alacant, situat a la platja del Postiguet, s/n, per a tractar l'ordre del dia que es diu tot seguit:
  
1. Lectura i aprovació, si s'escau, de la memòria, l'informe sobre la gestió social, el balanç, el compte de resultats, el pagament d'interessos a les aportacions socials i la proposta de distribució de l'excedent disponible, que correspon a l'exercici 1999.
  
2. Liquidació del pressupost de la reserva del fons d'educació i promoció de 1999, i aprovació per a l'exercici 2000 del fons d'educació i promoció.
  
3. Determinar el tipus d'interés que s'ha de pagar per a l'exercici de 2000 a les aportacions al capital social.
  
4. Delegació en el Consell Rector de la facultat per a l'emissió de títols valors i unes altres fórmules de finançament.
  
5. Nomenament d'auditors de comptes per a l'any 2000.
  
6. Eleccions per manament estatutari dels càrrecs del Consell Rector següents: vicepresident, secretari, vocal segon, vocal quart, vocal sisé i vocal vuité, aquest darrer per i en representació dels treballadors, i dels vocals cinqué i seté, per renúncia al càrrec dels titulars i presentació d'aquests per a ocupar els càrrecs de vicepresident i secretari, respectivament.
  
7. Resoldre el que és procedent sobre actualització de dietes.
  
8. Suggeriments i preguntes.
  
9. Aprovació d'acta d'aquesta Assemblea.
  
Alacant, 27 de març de 2000.- El president del Consell Rector: Manuel Serrano Richarte.
  
Nota:
  
Tot soci té dret a examinar al domicili social, en el termini que hi ha entre la convocatòria de l'Assemblea i la realització d'aquesta (en horari de 09.00 a 13.00 hores, tret de dies inhàbils), els documents que s'hi sotmetran i en particular els comptes anuals, l'informe de gestió i l'informe de l'auditoria.
  
Cada soci podrà posseir dues representacions, a banda del seu propi vot.
Diari Oficial de la Generalitat Valenciana


Sumari del DOGV 3884, del 23-11-2000 (2000/9332)

Informació pública del pla parcial de reforma interior de millora de les unitats d'actuació UA5, 6, 7 i 8, junt amb el document d'homologació i estudi d'impacte ambiental.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3884

Data del DOGV
:   23-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9332


Organisme emissor
:   Ajuntament de Beniarjó

Tipus de document
:   Anunci

Informació pública del pla parcial de reforma interior de millora de les unitats d'actuació UA5, 6, 7 i 8, junt amb el document d'homologació i estudi d'impacte ambiental. [2000/F9332]
  
En compliment del que s'estableix en l'article 52, en relació amb l'article 46, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa públic que el Ple de l'ajuntament, en la sessió extraordinària de data 16 d'octubre de 2000, va acordar:
  
Primer
  
Sotmetre a informació pública el pla parcial de reforma interior de millora, unitats d'actuació 5, 6, 7 i 8, del sòl urbà residencial, junt amb el document d'homologació i estudi d'impacte ambiental, promogut d'ofici per l'ajuntament, mitjançant un edicte publicat en un diari d'informació general de la Comunitat Valenciana i posteriorment o simultàniament en el Diari Oficial de la Generalitat Valenciana per un termini de 20 dies, comptats des de l'última publicació de l'edicte.
  
Segon
  
Durant el període d'informació pública podrà examinar-se la documentació completa a les oficines tècniques municipals i formular-se les al·legacions o observacions que es consideren convenients, de conformitat amb el que s'estableix en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tercer
  
Suspendre l'atorgament de llicències en aquelles àrees del territori objecte del projecte exposat al públic les noves determinacions de les quals suposen modificació del règim urbanístic vigent.
  
Quart
  
Remetre avís d'aquest acord als que consten en el cadastre com a titulars de drets afectats per l'actuació, abans de la publicació de l'edicte.
  
Cinqué
  
Remetre finalment el pla parcial de reforma interior de millora, unitats d'actuació 5, 6, 7 i 8, del sòl urbà residencial, a la Direcció General d'Urbanisme i Ordenació Territorial (Conselleria d'Obres Públiques, Urbanisme i Transports), a l'efecte que procedisca a emetre un informe previ referent a això.
  
Així mateix, i de conformitat amb el que s'estableix en l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present anunci compleix la funció de notificació per edictes respecte dels propietaris afectats que puguen resultar desconeguts, dels quals no es conega el lloc de notificació o, intentada aquesta, no s'haguera pogut practicar.
Diari Oficial de la Generalitat Valenciana


Sumari del DOGV 3794, del 17-07-2000 (2000/5630)

Informació pública del pla de reforma interior de la millora de la part de darrere de l'avinguda d'España.
----------------------------------------------------------------------------------------------------------

### Dades del document

Número de DOGV
:   3794

Data del DOGV
:   17-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5630


Organisme emissor
:   Ajuntament d'Enguera

Tipus de document
:   Anunci

Informació pública del pla de reforma interior de la millora de la part de darrere de l'avinguda d'España. [2000/Q5630]
  
El Ple de l'Ajuntament, mitjançant l'acord adoptat en la sessió del dia 25 de maig de 2000, ha resolt sotmetre a informació pública el pla de reforma interior de millora de la part de darrere de l'avinguda d'España, que comprén l'homologació modificativa, la reforma interior de millora i l'estudi d'impacte ambiental, tot això amb referència a la unitat d'actuació número 4.
  
De conformitat amb el que estableixen els articles 38, 46, 52 i 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i 20 del Reglament per a l'Execució de la Llei 2/1989, de 3 de març, de la Generalitat Valenciana, d'Impacte Ambiental, se sotmet a informació pública la documentació expressada pel termini d'un mes, durant el qual es podran formular al·legacions davant d'aquest ajuntament.
Diari Oficial de la Generalitat Valenciana


Sumari del DOGV 3704, del 08-03-2000 (2000/1714)

Expedient número 13/2000. Adjudicació del subministrament d'etiquetes de codi de barres per al Centre de Transfusió de la Comunitat Valenciana.
-----------------------------------------------------------------------------------------------------------------------------------------------

### Dades del document

Número de DOGV
:   3704

Data del DOGV
:   08-03-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/1714


Organisme emissor
:   Conselleria de Sanitat

Tipus de document
:   Anunci

Expedient número 13/2000. Adjudicació del subministrament d'etiquetes de codi de barres per al Centre de Transfusió de la Comunitat Valenciana. [2000/F1714]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Centre de Transfusió de la Comunitat Valenciana. Avinguda del Cid, 65-accés, 46821 València. Telèfon 94 385 60 61, fax 96 386 81 09.
  
c) Número d'expedient: 13/2000.
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: subministrament d'etiquetes de codi de barres per al Centre de Transfusió de la Comunitat Valenciana.
  
c) Lot: -
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.639, de 3 de desembre de 1999.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: vuit milions seixanta-nou mil nou-centes quaranta pessetes (8.069.940 pessetes/48.501,32 euros).
  
5. Adjudicació
  
a) Data: 17 de gener de 2000.
  
b) Contractista: Diseño Código Barras, SA.
  
c) Nacionalitat: espanyola.
  
d) Import d'adjudicació: tres milions dues mil nou-centes cinquanta-nou pessetes (3.002.959 pessetes/18.048,15 euros).
Diari Oficial de la Generalitat Valenciana


Sumari del DOGV 3749, del 15-05-2000 (2000/3252)

Rotlle d'apel·lació número 1.225/1998. Cèdula de notificació.
-------------------------------------------------------------

### Dades del document

Número de DOGV
:   3749

Data del DOGV
:   15-05-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/3252


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.225/1998. Cèdula de notificació. [2000/F3252]
  
La Secció Sisena de l'Audiència Provincial de València ha dictat, en el rotlle d'apel·lació número 1.225/1998, la sentència que té l'encapçalament i la part dispositiva següents:
  
«Audiència Provincial de València
  
Secció Sisena
  
Sentència número 329
  
- President: Vicente Ortega Llorca
  
- Magistrats:
  
· Rafael Sempere Doménech
  
· Carolina del Carmen Castillo Martínez
  
València, 11 d'abril de 2000
  
La Secció Sisena de l'Audiència Provincial de València, integrada per les persones anotades al marge, i sent-ne ponent Carolina del Carmen Castillo Martínez, ha vist aquest recurs d'apel·lació, interposat contra la sentència de 18 de febrer de 1998, dictada en les actuacions del judici de menor quantia número 188/1996, tramitades pel Jutjat de Primera Instància número 4 de Torrent.
  
Han sigut parts en el recurs, com a apel·lants, els demandats Sergio Palomo Bravo i María Dolores Andrés Beltrán, representats per la procuradora dels tribunals Carmen Olmos Mas i sota la direcció lletrada de María Pilar Cataluña Lluesma, i com a apel·lats, el demandant Banco Zaragozano, SA, representat per la procuradora dels tribunals Carmen Rueda Armengot i sota la direcció lletrada de Vicente Martínez Morete, i els demandats Julio Mariano Nebot Yuste (incomparegut) i Publi Pregón, SL (incompareguda).
  
En nom del rei i per l'autoritat que ens confereix la Constitució aprovada pel poble espanyol.
  
Decisió
  
1. Desestimem el recurs d'apel·lació interposat per Sergio Palomo Bravo i María Dolores Andrés Beltrán.
  
2. Confirmem íntegrament la sentència d'instància.
  
3. Imposem les costes d'aquesta alçada a la part recurrent.
  
I, quan pertoque, retorneu al jutjat de procedència les actuacions originals, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Mariano Nebot Yuste i Publi Pregón, SL.